L 258/118
HR
Službeni list Europske unije
5.10.2022.
Digitalizacija, kibersigurnost, zaštita podataka 56.
Potvrđuje da je izbijanje pandemije bolesti COVID-19 ubrzalo već postojeći trend u pojednostavljivanju i digitalizaciji komunikacijskih alata i administrativnih postupaka, kao što su usvajanje financijskih postupaka „bez papira”; smatra da bi ispitana poboljšanja uvedena u ožujku 2020.
trebala postati strukturalna i zadržati se nakon pandemije;
57.
napominje da je proračun za IT 2020.
iznosio 7 500 000 EUR u usporedbi s 4 900 000 EUR 2019., što je povećanje od 53 %, uvelike zbog neiskorištenih odobrenih sredstava prenesenih iz drugih proračunskih linija radi daljnjeg rješavanja zaostataka u IT-u; podsjeća da proračunski prijenosi ne mogu zamijeniti strukturalno financiranje bilo koje IT službe;
58.
napominje da je do kraja 2020.
Odbor osigurao prijenosna računala za sve članove osoblja, a visokokvalitetne slušalice na zahtjev u ukupnoj vrijednosti 322 462 EUR; upoznat je s činjenicom da je Odbor u siječnju 2021.
donio odluku o plaćanju paušalnog iznosa na zahtjev članova osoblja koji ispunjavaju uvjete o pokrivanju izvanrednih troškova vezanih uz obvezu rada na daljinu (podnesena su 563 zahtjeva u ukupnom iznosu od 107 271 EUR);
59.
pozdravlja posebne očekivane rezultate vezane uz kibersigurnost navedene u digitalnoj strategiji Odbora; pozdravlja usku suradnju s timom za hitne računalne intervencije za institucije, tijela i agencije EU-a (CERT-EU) kao temelj IT sigurnosti Odbora;
60.
čestita Odboru na značajnom poboljšanju portala za članove, alata Phoenix i alata za radni tijek dokumenata Adonis i na napretku postignutom u pogledu hibridnog okruženja u oblaku kao posljednje sastavnice digitalnog radnog mjesta; primjećuje da je dio intraneta Odbora koji je posvećen članovima u potpunosti preuređen tako da postane jedinstveno sučelje; pozdravlja upotrebu kvalificiranog elektroničkog potpisa za elektroničko potpisivanje kao i druge alate za rad na daljinu i digitalnim putem;
61.
napominje da se posljednjih godina unutarnja revizija Odbora gotovo u potpunosti usmjerila na analizu i procjenu pravilnosti postupaka i procesa, a u manjoj mjeri na reviziju transakcija; poziva na poseban plan za promicanje unutarnje revizije Odbora na daljinu ili u digitalnom obliku; napominje da je na zahtjev Europskog nadzornika za zaštitu podataka Odbor istražio prijenose osobnih podataka u treće zemlje i zaključio da ne utječu ni na kakve aktivnosti; prima na znanje činjenicu da je Odbor potpisao odluku kojom ga se preko međuinstitucijskog okvirnog ugovora povezuje s Microsoftom i da više nema zasebne pojedinačne sporazume o licenciranju s Microsoftom; međutim, potiče Odbor da prednost da tehnologiji otvorenog koda kako bi zadržao kontrolu nad vlastitim tehničkim sustavima, spriječio ovisnost o određenom pružatelju usluga, pružio snažnije zaštitne mjere za privatnost i zaštitu podataka korisnika te povećao sigurnost i transparentnost za javnost;
Zgrade i sigurnost 62.
upoznat je s činjenicom da Odbor i Odbor regija provode dugoročnu strategiju zgrada usmjerenu na zemljopisnu koncentraciju i reorganizaciju dodjela ureda; napominje da je odgovorna radna skupina smatrala nužnim imati dodatnu zgradu kapaciteta za oko 200 ljudi kako bi se mogli osigurati dobri radni uvjeti; napominje da je ta analiza navela Odbor i Odbor regija da pregovaraju o preuzimanju ugovora o najmu za zgradu B100 od Europske službe za vanjsko djelovanje te da su nacrt administrativnog ugovora odobrila predsjedništva Odbora i Odbora regija u posljednjem tromjesečju 2020.; svjestan je činjenice da je pandemija bolesti COVID-19 prouzročila kašnjenje postupka;
63.
pozdravlja poboljšanja u ključnim područjima u okviru strategije zgrada, točnije, preuređenje postojećih zgrada radi stvaranja zdravijih radnih prostora usklađenih s ergonomskim standardima, podizanja razine sigurnosti, smanjivanja potrošnje električne energije i usklađivanja s obvezama zaštite okoliša;
64.
napominje da su nakon preuzimanja zgrade B100 u rujnu 2021.
u tijeku ispitivanja i uklanjanje azbesta; poziva Odbor i Odbor regija na povremeni nadzor stanja te zgrade i obavještavanje osoblja o tome u svakom trenutku; podsjeća na svoju Rezoluciju od 20. listopada 2021.
s preporukama Komisiji o zaštiti radnika od azbesta (5);
(5) Usvojeni tekstovi, P9_TA(2021)0427.